**УСЛОВИЯ ЗА УЧАСТИЕ ПО НАПРАВЛЕНИЕ „КУЛТУРНИ ПАРТНЬОРСТВА И КОПРОДУКЦИИ“**

1. **ДОПУСТИМИ КАНДИДАТИ**
* Право да кандидатстват за финансиране на проекти по Столична програма "Култура" имат:
1. регистрирани като юридически лица с нестопанска цел;
2. регистрирани като търговци по Търговския закон;
3. регистрирани като кооперации по Закона за кооперациите;
4. юридически лица, създадени със закон или акт на орган на изпълнителната власт.
* Кандидатите следва да имат седалище на територията на Столична община.
* Юридическият статут на кандидата се доказва с документ за актуално състояние на организацията.
* Към момента на кандидатстване кандидатите следва да са получили финансиране от европейски източници за проекта, с който кандидатстват. Финансирането се удостоверява с документ.
1. **ДОПУСТИМ БРОЙ ПРОЕКТНИ ПРЕДЛОЖЕНИЯ**

Един кандидат има право да кандидатства с един проект в направление и с до два проекта в съответната година.

1. **ДОПУСТИМИ РАЗХОДИ**

По Столична програма „Култура” могат да бъдат финансирани следните видове разходи:

* за създаване на произведения на изкуството и продукти с културна стойност;
* за възнаграждения, свързани с реализацията на проекта;
* за възлагане на услуги на външни организации, свързани с изпълнението на проектните дейности;
* за организиране на събития;
* за издания и за публикуване на информация;
* за закупуване на материали, консумативи и др.;
* други разходи, пряко свързани с реализацията на проекта;
* административни разходи - СП „Култура” – 2021 г. определя размер на административните разходи до 30 % от стойността на исканото финансиране. Административните разходи включват разходи за наем на офис, офис консумативи, режийни, комуникационни разходи (телефон, интернет, пощенски и куриерски услуги и др.) и др.;
* разходи за техника, софтуер, техническо оборудване и пр. - Програмата допуска финансиране за закупуване на техника, софтуер, техническо оборудване и пр., на стойност до прага на същественост за придобиване на ДМА, а именно 840 (осемстотин и четиридесет) лв. с ДДС, а за закупуване на компютърна конфигурация – 600 (шестстотин) лв. с ДДС, съгласно счетоводната политика на Столична община. При промяна на посочените прагове ще бъдат признати разходи, съгласно новите условия;
* Проектите, получили одобрение по Програма „Творческа Европа” и получили финансиране за частично покриване на собствения принос от Национален фонд „Култура”, могат да кандидатстват за останалата неподкрепена сума от собствения принос.
1. **ДОПУСТИМ ПЕРИОД ЗА РЕАЛИЗАЦИЯ НА ПРОЕКТИТЕ:**

15 февруари – 10 декември 2021 г.

1. **НЯМАТ ПРАВО ДА КАНДИДАТСТВАТ ЗА ФИНАНСИРАНЕ ЛИЦА, КОИТО:**

1. са обявени в несъстоятелност или са в производство по несъстоятелност;

2. се намират в ликвидация;

3. са лишени от право да упражняват търговска дейност;

4. имат парични задължения към държавата или Столична община, освен ако компетентният орган е допуснал разсрочване или отсрочване на задълженията;

5. са осъдени с влязла в сила присъда за престъпление против собствеността или против стопанството, освен ако са реабилитирани;

6. са подпомагани за същия проект или съответната част от него по други програми на Столичния общински съвет или със средства на Столична община по договор;

7. не са изпълнили условия при предходно финансиране от СП „Култура”;

8. са обект на конфликт на интереси, съгласно ЗПУКИ;

9. са служители на общинската администрация.

Справката по отношение липсата на парични задължения към Столична община и свидетелство за съдимост за управляващия (управляващите) кандидатстващата организация се прави служебно от Комисията по техническа и административна оценка.